钦定古今图书集成/明伦汇编/家范典/第004卷 > 《孝睦房训辞》吕坤
## 钦定古今图书集成/明伦汇编/家范典/第004卷 > 《孝睦房训辞》吕坤

传家两字，曰“读”与耕。兴家两字，曰俭与勤。安家两字，
曰“让”与忍。防家两字，曰盗与奸。亡家两字，曰“淫”与暴。
休存猜忌之心，休听离间之语，休作生分之事，休专
公共之利。吃紧在各求尽分，切要在潜消未形。“子孙
不患少而患不才，产业不患贫而患喜张。门户不患
衰而患无志，交游不患寡而患从邪不肖。子孙眼底
无几句诗书，胸中无一段道理。神昏如醉，体懈如瘫；
意纵如狂，行卑如丐；败祖宗成业，辱父母家声。是人
也，乡党为之羞，妻子为之泣。岂可入吾祠，葬吾茔乎？”
戒石具在，朝夕诵思。